बाइपास जर्जर, गड्ढों में क्षतिग्रस्त हो रहे वाहन
जलनिकासी नहीं होने से सड़क पर भर रहा घरों से निकलने वाला गंदा पानी
भास्कर संवाददाता | पोरसा
बाइपास रोड की हालत खराब होने से वाहन चालक परेशान हैं, वहीं स्थानीय लोग दुर्घटना की आशंका से भयभीत हैं। समस्या के पीछे मुख्य वजह सह है कि घरों से निकलने वाला गंदा पानी सड़क पर भरने से हर कदम पर गहरे-गहरे गड्ढे हो गए हैं। जिसके चलते वाहन निकलते समय न केवल इन गड्ढों में फंस रहे हैं, बल्कि एक्सल टूटते उन्हें घंटों खड़े होकर वाहन ठीक होने तक मजबूर वहां ठहरना पड़ रहा है। हैरानी इस बात की है बाइपास मार्ग की हालत सुधारने को लेकर ट्रांसपोर्ट संचालकों से लेकर नगर के लोग कई बार नगर पालिका सीएमओ को आवेदन सौंप चुके हैं, लेकिन कार्रवाई के नाम पर कुछ नहीं हुआ। इस संबंध में व्यापार मंडल के अध्यक्ष महावीर जैन का कहना है कि नगर की यातायात सुविधा को बेहतर रखने एवं दुर्घटनाओं को नियंत्रित करने बाइपास मार्ग का मेंटेनेंस कराया जाना अत्यंत आवश्यक है। इसी प्रकार समाजसेवी हरिशरण तिवारी ने स्थानीय प्रशासन के अधिकारियों से बाइपास मार्ग को जीर्णोद्धार कराए जाने की मांग की है।
पोरसा में बदहाल अवस्था में पड़ा बायपास मार्ग।
hin_Deva hin_Deva bho_Deva hin_Deva awa_Deva